**Lokal şəbəkə** yaxud **LAN** (*ing.* Local Area Network) — yaşayış yeri, məktəb, laboratoriya, universitet şəhərciyi və ya ofis binası kimi məhdud sahədə kompüterləri birləşdirən kompüter şəbəkəsi. Əksinə, genişmiqyaslı şəbəkə (WAN) sadəcə daha böyük coğrafi məsafəni yox, həm də ümumiyyətlə icarəyə götürülmüş telekommunikasiya sxemlərini əhatə edir.

Ethernet və Wi-Fi lokal şəbəkələr üçün istifadə edilən ən çox yayılmış iki texnologiyadır. Tarixi şəbəkə texnologiyalarına ARCNET, "Token Ring" və "AppleTalk" daxildir.

Topologiyalar
-------------

### Şin topologiyası

Şin topologiyalı lokal şəbəkələr ən sadə struktura malikdirlər. Bu topologiyada bütün kompüterlər paralel olaraq şinə qoşulurlar. Şin, kompüterləri bir-birinə bağlayan kabel sistemidir. İnformasiya paketlər şəklində şinlə hər iki tərəfə ötürülür.

İnformasiya göndərmək istəyən kompüter (şəbəkə adapteri) şinin boş olub-olmamasını (yəni şinlə digər kompüterlərin informasiya göndərib-göndərməməsini) yoxlayır. Əgər şin boşdursa kompüter paketləri şinlə ötürür. Paket aşağıdakı hissələrdən ibarətdir:

* informasiyanın ünvanlandığı kompüterin ünvanı;
* informasiyanı göndərən kompüterin ünvanı;
* göndərilən informasiya;
* xidməti sahələr.

Hər bir kompüter şinlə ötürülən paketlərin ünvan hissəsinə baxır və ona ünvanlanmış paketləri özündə qeyd edir.
Əgər iki kompüter eyni zamanda paketlərini şinə ötürərsə bu zaman şində toqquşma olur. Toqquşmaya səbəb olan kompüterlər qısa bir müddət ərzində informasiya göndərmək hüququnu itirirlər.

Şin topologiyalı lokal şəbəkələrin əsas üstünlükləri aşağıdakılardır:

* Hər hansı bir kompüterin sıradan çıxması şəbəkənin işinə təsir etmir;
* Şəbəkəyə yeni kompüterlərin daxil edilməsi asandır;
* Şəbəkə kartları (adapterləri) ucuzdur;

Şin topologiyalı lokal şəbəkələrdə şinin (kabel sisteminin) etibarlılığı yüksək olmalıdır. Şin topologiyalı lokal şəbəkələr IEEE 802.3 standartı əsasında qurulurlar. Şin topologiyalı lokal şəbəkələrə nümunə olaraq Ethernet 10 BASE-2, 10 BASE-5 şəbəkələrini göstərmək olar. Burada 10 – şəbəkənin sürətini (Mbit/san) göstərir.

### Halqavari topologiya

Halqavari topologiyalı lokal şəbəkələrdə hər bir kompüter (işçi stansiya) bir-biri ilə halqavari şəkildə, yəni birinci kompüter ikinci ilə, ikinci kompüter üçüncü ilə, üçüncü kompüter dördüncü kompüter ilə və s. sonuncu kompüter isə birinci kompüterlə birləşdirilir. Nəticədə halqavari topologiya əldə edilir. Bu topologiyalı şəbəkədə məlumatlar müəyyən bir istiqamətdə (məsələn, saat əqrəbi istiqamətində) bir kompüterdən qonşu kompüterə ötürülmək şərti ilə lazımi ünvana (kompüterə) çatdırılır. Bu tip şəbəkələrdə əsasən marker prinsipindən istifadə edilir. Markeri əldə edən kompüter məlumat göndərmək hüququna malik olur. Markeri əldə etmiş kompüterin, digər kompüterlərə göndərəcəyi məlumatı var isə, bu məlumatları markerə yerləşdirərək onu paket şəklinə çevirir, məlumatın gedəcəyi ünvanı və digər lazımi informasiyaları paketə qeyd edərək, qonşu kompüterə göndərir. Paketi almış kompüter, onun ünvan hissəsinə baxır və əgər paket ona ünvanlandırılmışsa, paketi özünə qeyd edir, əks halda paketi özündən sonrakı kompüterə göndərir. Paket halqa ilə tam bir yol keçdikdən sonra paketi göndərmiş kompüter onu halqadan çıxardır və yeni paketi (əgər göndərməyə məlumatı varsa) göndərir. Əgər göndərməyə informasiya yoxsa markeri bir sonrakı kompüter göndərir. Bu tip şəbəkələrdə kompüterlərdən biri həm də monitorinq funksiyasını həyata keçirir (şəbəkə işə qoşularkən markerin generasiya edilməsi, itən markerin bərpası və s.).

Halqavari topologiyalı lokal şəbəkələrin əsas üstünlükləri aşağıdakılardır:

* Hər bir kompüter yalnız qonşu kompüterlə birbaşa bağlıdır;
* Hər bir kompüterin məlumat göndərə bilməsi üçün ona müəyyən vaxt verilir.

Halqavari topologiyalı lokal şəbəkələrin əsas çatışmayan cəhətləri aşağıdakılardır:

* Hər bir kompüter informasiyanın ötürülməsində iştirak edir. Buna görə də hər hansı bir kompüterin adapterinin sıradan çıxması şəbəkənin işini pozur;
* Şəbəkə adapteri daima işçi vəziyyətdə olmalıdır;

### Ulduzvari topologiyalı lokal şəbəkələr

Ulduzvari topologiyalı lokal şəbəkələr mərkəzi qovşaq üzərində qurulur. Hər bir kompüter mərkəzi qovşaq ilə ayrıca xətlə birləşdirilir. Kompüterlər arasında informasiya mübadiləsi mərkəzi qovşaq vasitəsilə həyata keçirilir.

Mərkəzi qovşaq kimi xab, kommutator və ya xüsusi server kompüteri istifadə oluna bilər.

Ulduzvari topologiyalı lokal şəbəkələrin əsas üstün cəhətləri kompüterlərarası mübadilənin sadə olmasıdır. Bu şəbəkələrin çatışmayan cəhəti isə şəbəkənin etibarlılığının mərkəzi qovşağın etibarlılığından asılı olmasıdır. Ulduzvari topologiyalı lokal şəbəkəyə nümunə olaraq Ethernet 10 BASE-T, 100 BASE-T şəbəkələrini göstərmək olar. Burada 10 və 100 — şəbəkənin sürətini (Mbit/san) göstərir.

### Ulduz-halqa topologiyalı lokal şəbəkə

Token Ring şəbəkəsi – IEEE təşkilatı tərəfindən standartlaşdırılmış, lokal şəbəkələrin digər bir arxitekturasıdır. O, Ethernet və digər şəbəkə texnologiyaları ilə ümumi xassələrə malikdir. Token Ring şəbəkəsinin topologiyası halqadır, lakin xaricən ulduzu xatırladır. Bu onunla bağlıdır ki, ayrı-ayrı abunəçilər şəbəkəyə birbaşa deyil, xüsusi konsentratorlar və ya çoxstansiyalı müraciət qurğuları vasitəsilə birləşirlər. Ona görə də şəbəkə fiziki olaraq **ulduz-halqa topologiyası**nı təşkil edir

### Digər topologiyalar

Praktikada digər topologiyalardan **ağacvari**, **qarışıq** lokal topologiyalardan da istifadə oluna bilər.

**Ağacvari strukturda** bütün şəbəkə üçün bir mərkəzi server və müxtəlif işçi qruplar üçün bir neçə fayl-server olur

**Qarışıq topologiya** isə yuxarıdakı topologiyaların birləşməsindən təşkil olunur. Yəni burada həm şin, həm halqavari, həm də ulduzvari topologiyalar iştirak edə bilər
Bu və ya digər topologiyanın seçilməsi kompüter şəbəkəsinin tətbiq sahəsindən, kompüterlərin coğrafi yerləşməsindən və bütövlükdə şəbəkənin ölçülərindən və s. asılıdır. Bundan əlavə, lokal şəbəkənin topologiyasını seçərkən, qiymət, etibarlılıq və s. kimi vacib göstəricilərə də diqqət edilməlidir.

Simsiz media
------------

Simsiz LAN-da istifadəçilər əhatə dairəsi daxilində məhdudiyyətsiz hərəkət edirlər. Simsiz şəbəkələr quraşdırması asan olduğuna görə yaşayış yerlərində və kiçik müəssisələrdə populyarlaşmışdır. Simsiz LAN-ların əksəriyyəti Wi-Fi-dan istifadə edir, çünki simsiz adapterlər adətən smartfonlara, planşet kompüterlərə və notbuklara inteqrasiya olunur. Müştərilərə adətən "hotspot" xidməti vasitəsilə internetə çıxış təklif olunur.

İstinadlar
----------

1. ↑  *Gary A. Donahue.* Network Warrior. O'Reilly. June 2007. səh. 5.
2. ↑  "SİMSİZ LOKAL ŞƏBƏKƏLƏRİNDƏ VERİLƏNLƏRİN ÖTÜRÜLMƏSİ PROSESİNİN ANALİZİ". Azərbaycan Elm Mərkəzi. 2023-08-29 tarixində arxivləşdirilib. İstifadə tarixi: 2023-08-29.

Əlavə ədəbiyyat
---------------

* Lokal şəbəkələr (mühazirə), İ. M. Əliyev, t.e.n. AMEA İnformasiya Texnologiyaları İnstitutunun şöbə müdiri.

Xarici keçidlər
---------------


Vikianbarda Lokal şəbəkə ilə əlaqəli mediafayllar var.

* Статья "Строим Локальную Сеть" Arxivləşdirilib 2008-03-12 at the Wayback Machine
* Проектирование и инсталяция ЛВС Arxivləşdirilib 2008-10-19 at the Wayback Machine

| ⛭Telekommunikasiyalar |
| --- |
| Tarixi | 
* Baken
* Yayım tarixi
* Kabel mühafizə sistemi
* Kabel televiziyası
* Xəbərləşmə peyki
* Kompüter şəbəkəsi
* Verilənlərin sıxlaşdırılması
	+ audio
	+ DCT
	+ şəkil
	+ video
* Rəqəmsal media
	+ İnternet videosu
	+ onlayn video platforması
	+ sosial media
	+ yayım mediası
* Kommunikasiyada nağara
* Edholm qanunu
* Elektrikli teleqraf
* Faks
* Helioqraf
* Hidravlik teleqraf
* İnformasiya Çağı
* Elmi-texniki inqilab
* İnternetin tarixi
* Kütləvi informasiya vasitələri
* Mobil telefonların tarixi
	+ Smartfon
* Optik kommunikasiya
* Optik teleqraf
* Peycer
* Fotofon
* Öncədən ödəməli mobil telefonların tarixi
* Radio
* Radiotelefon
* Xəbərləşmə peyki
* Semafor
* Yarımkeçirici
	+ cihaz
	+ MOSFET
	+ tranzistor
* Tüstü siqnalı
* Telekommunikasiya tarixi
* Teleavtoqraf
* Teleqrafiya
* Teletayp
* Telefon
* *Telefon İşləri*
* Televiziya
	+ rəqəmsal
	+ yayım
* Sualtı rabitə kabeli
* Videotelefon tarixi
* Fısıltı dili
* Simsiz rabitə

 |  |
| Şəxslər | 
* Nəsir Əhməd
* Edvin Hovard Armstronq
* Məhəmməd Atalla
* Con Berd
* Pol Beran
* Con Bardin
* Aleksandr Bell
* Emil Berliner
* Tim Berners-Li
* Frensis Bleyk
* Caqdiş Bos
* Çarlz Borlsol
* Ualter Houzer Bratteyn
* Vint Serf
* Klod Şapp
* Yoqen Dalal
* Daniel Davis (oğul)
* Donald Davis
* Eymos Dolbear
* Tomas Edison
* Li de Forest
* Filo Farnsuort
* Recinald Fessenden
* Elişa Qrey
* Oliver Xevisayd
* Robert Huk
* Erna Huver
* Harold Hopkins
* Qardiner Habbard
* İnternet pionerləri
* Robert Elliot Kan
* Kan Devon
* Çarlz Kao
* Narinder Kapani
* Hedi Lamarr
* İnnosenzo Manzetti
* Qulyelmo Markoni
* Robert Metkalf
* Antonio Meuççi
* Samuel Morze
* Cunici Nisidzava
* Çarlz Peyc
* Radya Perlman
* Aleksandr Popov
* Tivadar Puşkaş
* Filip Reys
* Klod Şennon
* Elmon Braun Stroucer
* Henri Sutton
* Çarlz Teynter
* Nikola Tesla
* Kamil Tissot
* Alfred Vail
* Tomas Vatson
* Çarlz Uitston
* Vladimir Zvorkin

 |
| Transmissiyamühiti | 
* Koaksial kabel
* Fiber-optik kommunikasiya
	+ Fiber-optik
* Sərbəst məkan optik rabitəsi
* Molekulyar rabitə
* Radiodalğalar
	+ naqilsiz
* Ötürmə xətti
	+ telekommunikasiya dövrəsi

 |
| Şəbəkə topologiyasıkommutasiyası | 
* Buraxılış zolağının eni
* Bağlantılar
* Şəbəkə qovşağı (node)
	+ terminal
* şəbəkə kommutatoru
	+ dövrə
	+ paket
* Avtomatik telefon stansiyası

 |
| Multipleksləşdirmə | 
* Kosmik
* Tezlik
* Vaxt
* Qütbləşmə
* Orbital bucaq momentumu
* Kod

 |
| Konsepsiyalar | 
* Verilənlərin ötürülməsi protokolları
* Kompüter şəbəkəsi
* Verilənlərin ötürülməsi
* Saxla və irəlilə
* Telekommunikasiya avadanlığı

 |
| Şəbəkənin növləri | 
* Mobil şəbəkə
* Ethernet
* ISDN
* LAN
* Mobil
* NGN
* İctimai telefon şəbəkəsi
* Radio
* Televiziya
* Telex
* UUCP
* WAN
* Simsiz şəbəkə

 |
| Məşhur şəbəkələr | 
* ARPANET
* BITNET
* CYCLADES
* FidoNet
* Internet
* Internet2
* JANET
* NPL şəbəkəsi
* Toasternet
* Usenet

 |
| Yerlər | 
* Afrika
* Amerika
	+ Şimali
	+ Cənubi
* Antarktika
* Asiya
* Avropa
* Okeaniya
* (Telekommunikasiyanı tənzimləyən orqanların siyahısı)

 |
| 
* П:  **Telekommunikasiya portalı**

* Category Kateqoriya
* List-Class article Konturlar
* Commons page Vikianbar

 |